CELEX: 32019D0242
Language: bg
Date: 2019-02-07 00:00:00
Title: Решение за изпълнение (ЕС) 2019/242 на Комисията от 7 февруари 2019 година за изменение на Решение за изпълнение (ЕС) 2017/675 по отношение на мерки за предотвратяване на въвеждането в Съюза на вируса на шапа от Алжир, Либия, Мароко и Тунис (нотифицирано под номер C(2019) 768) (Текст от значение за ЕИП.)

11.2.2019   
               
               
                  BG
               
               
                  Официален вестник на Европейския съюз
               
               
                  L 39/16
               
            
         РЕШЕНИЕ ЗА ИЗПЪЛНЕНИЕ (ЕС) 2019/242 НА КОМИСИЯТА
         от 7 февруари 2019 година
         за изменение на Решение за изпълнение (ЕС) 2017/675 по отношение на мерки за предотвратяване на въвеждането в Съюза на вируса на шапа от Алжир, Либия, Мароко и Тунис
         
            
               (нотифицирано под номер C(2019) 768)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (1), и по-специално член 18, параграф 7 от нея,
         като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално член 22, параграф 6 от нея,
         като има предвид, че:
         
                     (1)
                  
                  
                     В Директива 91/496/ЕИО се определят принципите за ветеринарните проверки на животни, въведени в Европейския съюз от трети държави. В Директива 97/78/ЕО се определят принципите за ветеринарните проверки на продукти, въведени в Съюза от трети държави. В двете директиви се предвиждат мерките, които могат да бъдат приети от Комисията, ако дадена болест, способна да предизвика сериозна заплаха за здравето на животните или общественото здраве, се прояви или разпространи на територията на трета държава или ако друго важно съображение за здравето на животните ги налага.
                  
               
                     (2)
                  
                  
                     След появата на огнища на болестта шап в Алжир и Тунис беше прието решение за изпълнение (ЕС) 2017/675 на Комисията (3), изменено с решения за изпълнение (ЕС) 2017/887 (4) и (ЕС) 2018/489 на Комисията (5), като с него се определят предпазни мерки на равнището на Съюза, при които се взема под внимание възможността за оцеляване на вируса на шапа в околната среда и възможните пътища за предаването му.
                  
               
                     (3)
                  
                  
                     Тези мерки предвиждат съответното почистване и дезинфекция на превозните средства за добитък и на плавателните средства за добитък от Алжир и Тунис, влизащи директно на територията на Съюза или преминаващи транзитно през други държави, тъй като това е най-подходящият начин за намаляване на риска от бързото предаване на вируса на големи разстояния.
                  
               
                     (4)
                  
                  
                     Ситуацията във връзка с болестта шап в Либия е неясна и първоначалните резултати от лабораторното диагностициране от 19 октомври 2018 г. за предполагаем случай от серотип SAT изглеждат положителни. Все още се извършва определянето на серотипа. Също така Мароко съобщи за появата на огнище на шап от неопределен серотип.
                  
               
                     (5)
                  
                  
                     Тъй като наличието на шап в Либия и Мароко е способно да предизвика сериозна заплаха за добитъка в Съюза, предпазните мерки, прилагани спрямо Алжир и Тунис, следва да се прилагат и спрямо Либия и Мароко.
                  
               
                     (6)
                  
                  
                     Подобно на мерките, прилагани по отношение на Алжир и Тунис, всяко превозно средство за добитък от Либия и Мароко следва да попада в обхвата на мерките, дори да пристига на територията на Съюза след транзитно преминаване през трета държава.
                  
               
                     (7)
                  
                  
                     Освен това Алжир и Тунис са докладвали за последващи огнища на болестта шап.
                  
               
                     (8)
                  
                  
                     Понастоящем Решение за изпълнение (ЕС) 2017/675, изменено с Решение за изпълнение (ЕС) 2018/489, се прилага до 30 юни 2019 г. Мерките, предвидени в настоящото решение, следва обаче да се прилагат за срок, който позволява пълна оценка на развитието на болестта шап в засегнатите области.
                  
               
                     (9)
                  
                  
                     Тъй като ситуацията във връзка с болестта шап в Алжир, Либия, Мароко и Тунис продължава да бъде несигурна, а значителен брой пратки с живи говеда се изнасят от държави — членки на ЕС, към тези държави, е целесъобразно също така срокът на действие на въведените мерки да бъде удължен.
                  
               
                     (10)
                  
                  
                     Поради това Решение за изпълнение (ЕС) 2017/675 следва да бъде съответно изменено.
                  
               
                     (11)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2017/675 се изменя, както следва:
            
                        1.
                     
                     
                        Заглавието се заменя със следното:
                        „относно мерки за предотвратяване на въвеждането в Съюза на вируса на шапа от Алжир, Либия, Мароко и Тунис“.
                     
                  
                        2.
                     
                     
                        В член 2, параграф 1 и в член 3, параграф 1 думите:
                        „от Алжир и Тунис, директно или след транзит през друга трета държава“
                        се заменят с думите:
                        „от Алжир, Либия, Мароко и Тунис, директно или след транзит през друга трета държава“.
                     
                  
                        3.
                     
                     
                        В член 3, параграф 2 и в член 4 думите „Алжир и Тунис“ се заменят с думите „Алжир, Либия, Мароко и Тунис“.
                     
                  
                        4.
                     
                     
                        Датата на прилагане в член 5 се заменя с „31 декември 2019 г.“
                     
                  
                        5.
                     
                     
                        В заглавието съответно на приложение I и на приложение II думите:
                        „идващо от Алжир и Тунис, директно или след транзит през друга трета държава“
                        се заменят с думите:
                        „от Алжир, Либия, Мароко и Тунис, директно или след транзит през друга трета държава“.
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 7 февруари 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 268, 24.9.1991 г., стр. 56.
         
            (2)  ОВ L 24, 30.1.1998 г., стр. 9.
         
            (3)  Решение за изпълнение (ЕС) 2017/675 на Комисията от 7 април 2017 г. относно мерки за предотвратяване на въвеждането в Съюза на вируса на шапа от Алжир и Тунис (ОВ L 97, 8.4.2017 г., стр. 31).
         
            (4)  Решение за изпълнение (ЕС) 2017/887 на Комисията от 22 май 2017 г. относно мерки за предотвратяване на въвеждането в Съюза на вируса на шапа от Тунис и за изменение на Решение за изпълнение (ЕС) 2017/675 (ОВ L 135, 24.5.2017 г., стр. 25).
         
            (5)  Решение за изпълнение (ЕС) 2018/489 на Комисията от 21 март 2018 г. за изменение на Решение (ЕС) 2017/675 относно мерки за предотвратяване на въвеждането в Съюза на вируса на шапа от Алжир и Тунис (ОВ L 81, 23.3.2018 г., стр. 20).